लगता है मोदी को नोबेल वाले मच्छर ने काट लिया है: कांग्रेस
प्रधानमंत्रीनरेंद्र मोदी ने रविवार को 2015 के आखिरी \\\"मन की बात\\\' कार्यक्रम को संबोधित किया। उन्होंने ‘स्टार्टअप-स्टैंडअप इंडिया’, नरेंद्र मोदी एप और स्वच्छता जैसे विभिन्न मुद्दों की चर्चा की। लेकिन कांग्रेस ने आश्चर्य जताया कि ‘मन की बात’ कार्यक्रम में पाकिस्तानी प्रधानमंत्री नवाज शरीफ से बातचीत का जिक्र नहीं किया गया।
कांग्रेस नेता मनीष तिवारी ने कहा, \\\"लगता है प्रधानमंत्री मोदी को नोबेल पीस प्राइज का मच्छर काट गया है। नवाज शरीफ जी को तो काटा ही हुआ था।\\\' लाहौर में मोदी ने शुक्रवार को दो घंटे 40 मिनट गुजारे थे। पाकिस्तानी मीडिया का दावा है कि मोदी की विजिट पहले से तय थी। काबुल से लौटते वक्त मोदी नवाज शरीफ के घर पहुंचे थे। वहां उन्होंने नवाज की नातिन की शादी में भी हिस्सा लिया था।
वहीं, पार्टी के प्रवक्ता टॉम वडक्कन ने कहा, “प्रधानमंत्री मोदी खुद बिना पूर्व निर्धारित कार्यक्रम के पाकिस्तान पहुंचते हैं। लेकिन उनकी वहां क्या बात हुई, इस बारे में देश को कुछ नहीं बताया जा रहा।
मुख्यमंत्री अरविंद केजरीवाल ने रविवार को प्रधानमंत्री नरेंद्र मोदी और सीबीआई पर साथ-साथ निशाना साधा। उन्होंने कहा, ‘सीबीआई ने प्रधानमंत्री के कहने पर मेरे कार्यालय में छापा मारा। लेकिन वहां कुछ नहीं मिला। यदि सीबीआई मेरे घर में छापा मारती है तो उसे चार मफलर से ज्यादा कुछ नहीं मिलेगा।’केजरीवाल राष्ट्रीय खुदरा व्यापारी महापंचायत में बोल रहे थे। केजरीवाल ने व्यापारियों से धार्मिक स्थलों को दान देने की बजाय सरकार को टैक्स देने की भी अपील की। कहा-यह पुण्य होगा ओर इससे विकास भी होगा।
माधवके ‘अखंड भारत’ से भाजपा का किनारा
भाजपाने अपने महासचिव राम माधव के ‘अखंड भारत’ वाले बयान से किनारा कर लिया है। पार्टी प्रवक्ता एमजे अकबर ने कहा, ‘यह उनके निजी विचार हैं। पार्टी और मोदी सरकार इस बारे में स्पष्ट है कि भारत-पाकिस्तान दो संप्रभु राष्ट्र हैं। माधव एक खास सवाल का जवाब दे रहे थे। उन्हें अपने विचार रखने का अधिकार है। सरकार के रुख में स्पष्टीकरण की जरूरत नहीं है।’
‘स्टार्टअप इंडिया’ की कार्य योजना 16 को लॉन्च होगी
प्रधानमंत्रीने कहा, ‘भारत को ‘स्टार्टअप इंडिया और स्टैंडअप इंडिया’ की वैश्विक राजधानी बनाने की जरूरत है। इसके लिए 16 जनवरी को ‘स्टार्टअप-स्टैंडअप इंडिया’ की कार्ययोजना लॉन्च होगी।’ इसकी घोषणा उन्होंने स्वतंत्रता दिवस पर लाल किले से की थी। कार्यक्रम में आईआईटी, आईआईएम तथा अन्य संस्थान शामिल होंगे।
मोदी एप से जुड़कर मन की बात कहें
मोदीने कहा, “कोई भी सामान्य नागरिक अपने मोबाइल पर ‘नरेंद्र मोदी एप’ को डाउनलोड करके उनसे जुड़ सकता है। छोटी-छोटी बातें शेयर कर सकता है। मेरे लिए खुशी की बात है कि लोग मुझे बहुत सारी बातें बताते हैं। आप भी अपने तरीके से जरूर इस प्रयास में जुड़िए। मुझे सवा सौ करोड़ देशवासियों तक पहुंचना है। आपकी मदद के बिना मैं कैसे पहुंचूंगा।’
पर्यटन बढ़ाना है तो स्वच्छता जरूरी
प्रधानमंत्रीने कहा, ‘पर्यटन बढ़ाने के लिए स्थलों की सफाई और स्वच्छता जरूरी है।’ इसी कड़ी में उन्होंने सीहोर (मप्र) के भोजपुरा गांव के बुजुर्ग राजमिस्त्री दिलीप सिंह मालवीय का जिक्र किया। वे अब तक बिना मजदूरी लिए 100 से ज्यादा शौचालय बना चुके हैं। उन्होंने पुणे के गणेश वी. सावलेशवारकर के पत्र का उल्लेख किया। इसमें पर्यटन स्थलों की सफाई की जरूरत बताई थी।
पाक कलाकारों को अनुमति नहीं, वार्ता का क्या फायदा?: माकपा
कोलकाता| माकपाके महासचिव सीताराम येचुरी ने रविवार को कहा कि भारत-पाकिस्तान रिश्ते नेताओं से भी आगे बढ़ने चाहिए। उन्होंने यह भी पूछा कि यदि पाकिस्तानी खिलाड़ियों और कलाकारों को भारत में परफॉर्म करने की अनुमति नहीं है तो बातचीत का क्या मतलब? पार्टी की पांच दिवसीय बैठक के शुरुआती सत्र में रैली को संबोधित करते हुए येचुरी ने कहा, ‘अब बात शुरू हो गई है। सिर्फ नेता ही बात कर रहे हैं। यदि पाकिस्तान गायक गुलाम अली को मुंबई में गाने नहीं देंगे। पाकिस्तानी क्रिकेटरों को हमारे देश में खेलने नहीं दिया जाएगा तो बातचीत का क्या फायदा? बातचीत ऊपरी स्तर पर नहीं होना चाहिए। आपको लोगों के आपसी संपर्क को बढ़ाना होगा।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva